HF (taajuusalue)

**HF** on Kansainvälisen televiestintäliiton (ITU) ja Institute of Electrical and Electronics Engineersin (IEEE) termi radiotaajuusalueelle, joka kattaa 3&nbsp;MHz–30&nbsp;MHz:n radioaallot (aallopituusalue 10–100&nbsp;m). HF on akronyymi englannin kielen sanoista 'High frequency' (). Alueesta saatetaan käyttää myös nimitystä *dekametriaallot* ('kymmenet metrit', ) aallonpituusalueensa (10–100&nbsp;m) mukaan.

Taajuusalueelle sijoittuu osa historiallisesta yleisradiotoiminnan amplitudimoduloiduille (AM) lähetyksille tarkoitetusta *[[SW (taajuusalue)|lyhytaaltoaluesta]]* (, SW). Alueet ei siis ole synonyymeja; lyhytaaltoalue (SW) kattaa taajuudet 2&nbsp;300&nbsp;kHz:sta 26&nbsp;100&nbsp;kHz:siin. Eli vain SW-alueen osa-alue 3&nbsp;000&nbsp;kHz–26&nbsp;100&nbsp;kHz osuu HF-taajuusalueelle ja osa-alue 2&nbsp;300&nbsp;kHz–3&nbsp;000&nbsp;kHz jää alueen ulkopuolelle. Vastaavasti HF-alueen taajuudet 26&nbsp;100&nbsp;kHz–30&nbsp;000&nbsp;kHz jää SW-alueen ulkopuolelle.

ITU:n määritys:

HF-alueen erikoisuus on – lyhyen kantaman (noin 50&nbsp;km, meren yli pidempi) pinta-aallon lisäksi – alueella esiintyvä avaruusaalto. Ilmakehässä on 100–300 kilometrin korkeudessa ionisoituneita kerroksia, jotka heijastavat HF-alueen radioaaltoja. Tällöin muutaman watin teholla saadaan yhteyksiä jopa maapallon toiselle puolelle.

## Käyttö

### Sähkötysradiokäyttö

Taajuusalueen lähetysten kantavuus – jo muutaman watin teholla saatetaan saada yhteyksiä jopa maapallon toiselle puolelle – tekee
taajuusalueesta hyvin käytännöllisen sähkötysradiotaajuutena radioamatööritoiminnassa. HF-alue on käytössä myös sissiradiotoiminnassa niin kymmenien kilometrien kuin satojenkin kilometrien etäisyyksillä. Sotilaallisina ongelmina on kaukoyhteyksien herkkyys ilmakehän ydinräjähdyksille sekä heijastavien kerrosten vaihtelut vuorokauden, vuodenajan sekä auringonpilkkurytmin mukaan. Tämä tekee yhteyden varman saannin kahden pisteen välillä ammattitaitoa vaativaksi tehtäväksi. Lisäksi avaruusaalto tarkoittaa, että periaatteessa kaikki maailman samalla taajuudella olevat HF-radiot ovat kuultavissa lähes joka paikkaan. HF-alue on siis globaalissa mittakaavassa täynnä.

### Radioamatöörikäyttö

### Tutka-aaltokäyttö

HF-alueen erikoiskäyttö on ns. OTH-tutka eli yli-horisontin-tutka. Lähettämällä HF-alueen radiopulssin tutkan kantama voidaan kasvattaa muutamaan tuhanteen kilometriin. Ongelmina on suuren antennin ja tehon tarve sekä kansainväliset häiriöt HF-alueella. OTH-tutkia on kokeiltu pitkään muun muassa Yhdysvalloissa, Neuvostoliitossa ja Australiassa.

### Yleisradiokäyttö

Tällä alueella on myös yleisradiolähetyksiä (AM-lyhytaaltolähetyksiä (SW-alue)). Kaukaisten yleisradioasemien kuunteluharrastusta kutsutaan DX-kuunteluksi. 

Kuunteluolosuhteisiin vaikuttavat yleensä suuresti ilmakehässä tapahtuvat radioaaltojen heijastumiset, vuorokaudenaika ja vuodenaika, kuten myös auringonpilkut. Pienitehoinenkin lähetyssignaali saattaa suotuisissa olosuhteissa kuulua maapallon toiselle puolelle.

Tähtitieteen harrastusta haittaavaa ”valosaastetta” vastaa DX-kuuntelussa radiolähettimien runsas määrä ja juurikin kaikkien lähettimien – pientenkin – hyvä kantavuus, mikä johtaa siihen, että pienitehoisemmat signaalit pyrkivät hukkumaan ”taustakohinaan”.

Kuuluvuuteen voi vaikuttaa käyttämällä suuntaavampia antenneja, joilla voidaan vaimentaa muista suunnista tulevia lähetteitä tai suodattimia, joilla voidaan tarkalla vastaanottimella suodattaa vastaanotettavan lähetyksen ympäriltä kohinaa tai muita lähetyksiä pois.

### Alialueet

#### 27&nbsp;MHz:n lyhytaaltoalue

* 27 MHz radio-ohjattavat lelut, langaton näppäimistö ja hiiri
* lupavapaiden LA-radiopuhelimien taajuusalue (AM/FM).

#### SW-taajuusalue

Lyhyet aallot tulivat yleisradiokäyttöön pitkien ja keskipitkien aaltojen jälkeen. Lyhyiden aaltojen (, SW) 120 metrin aaltoalue (2&nbsp;300&nbsp;kHz–3&nbsp;000&nbsp;kHz) sijoittuu MF-taajuusalueelle (0,3–3&nbsp;MHz), kun taas kaikki loput 90 metrin radioaalloista 11 metrin radioaaltoihin (3&nbsp;000&nbsp;kHz–26&nbsp;100&nbsp;kHz) HF-taajuusalueelle (3&nbsp;000&nbsp;kHz–30&nbsp;000&nbsp;kHz).

*Lyhyet aallot 2&nbsp;300–26&nbsp;100&nbsp;kHz (lyh. SW; )
** 120 metrin aallot 2&nbsp;300–2&nbsp;495&nbsp;kHz, *tropiikkiaallot*
** 90 metrin aallot 3&nbsp;200–3&nbsp;400&nbsp;kHz, *tropiikkiaallot*
** 75 metrin aallot 3&nbsp;900–4&nbsp;000&nbsp;kHz, *tropiikkiaallot*
** 60 metrin aallot 4&nbsp;750–5&nbsp;060&nbsp;kHz, *tropiikkiaallot*
** 49 metrin aallot 5&nbsp;900–6&nbsp;200&nbsp;kHz
** 41 metrin aallot 7&nbsp;100–7&nbsp;350&nbsp;kHz
** 31 metrin aallot 9&nbsp;400–9&nbsp;900&nbsp;kHz
** 25 metrin aallot 11&nbsp;600–12&nbsp;100&nbsp;kHz
** 22 metrin aallot 13&nbsp;570–13&nbsp;870&nbsp;kHz
** 19 metrin aallot 15&nbsp;100–15&nbsp;800&nbsp;kHz
** 16 metrin aallot 17&nbsp;480–17&nbsp;900&nbsp;kHz
** 15 metrin aallot 18&nbsp;900–19&nbsp;020&nbsp;kHz
** 13 metrin aallot 21&nbsp;450–21&nbsp;850&nbsp;kHz
** 11 metrin aallot 25&nbsp;600–26&nbsp;100&nbsp;kHz

## Lähteet